A Népszava szombaton írt arról, hogy egy miniszteri rendelettel akarja a kormány szabályozni az ételosztást úgy, hogy civilek és politikai pártok nem, csak állami, önkormányzati és egyházi szervezetek kapnának területfoglalási engedélyt az ételosztáshoz. A javaslat ugyan még egyeztetés alatt áll, de több szervezet is arról beszélt, hogy hiába adták be kérelmüket területfoglalásra, az engedélyt nem kapják meg.

A 444.hu felidézte a Népszava cikke mellett a hétfői ATV-s riportot is a témában. A riportban arról beszélnek, hogy több civil szervezet is arról beszélt, hogy már most nehezítik a munkájukat. A Heti Betevő segítő szervezet például kénytelen magánterületen kiosztani az ételt, mert nem kapnak területfoglalási engedélyt. 4-500 rászoruló nem juthat majd ételhez, meleg ruhához ha ez a rendelet életbe lép, mondta a Keleti Csoportot vezető Baba Omar. Hozzátette, ha életbe is lép, ők nem fogják betartani azt, fontosabb a karitatív tevékenységük.